

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

2024.gada 29.augustā  **Noteikumi Nr.8**

 (prot. Nr.17, 18 .§)

 APSTIPRINĀTI

 ar Daugavpils valstspilsētas

 pašvaldības domes

 2024.gada 29.augusta

 lēmumu Nr.468

 **Kārtība, kādā izskata Daugavpils pilsētas bāriņtiesas amatpersonu un darbinieku ētikas pārkāpumus**

*Izdota saskaņā ar Valsts pārvaldes iekārtas likuma 73. panta pirmās daļas 4. punktu*

1. **Vispārīgie jautājumi**
2. Noteikumi nosaka kārtību, kādā Daugavpils valstspilsētas pašvaldībā (turpmāk - pašvaldība) izskata sūdzības par pašvaldības iestādes “Daugavpils pilsētas bāriņtiesa” (turpmāk - Bāriņtiesa) amatpersonu un darbinieku (turpmāk - darbinieks) ētikas pārkāpumiem.
3. Darbinieks, pildot amata pienākumus, ievēro vispārējos ētikas principus un uzvedības standartus (turpmāk – Ētikas kodekss), kurus izstrādā Latvijas Bāriņtiesu darbinieku asociācija.
4. **Ētikas kodeksa normu pārkāpumu izskatīšana**
5. Sūdzību par darbinieka pieļauto Ētikas kodeksā noteikto normu pārkāpumu iesniedz pašvaldības izpilddirektoram, kurš:
	1. sūdzības izskatīšanai izveido ētikas komisiju (turpmāk – Ētikas komisija) ne mazāk kā trīs locekļu sastāvā;
	2. aicina Latvijas Bāriņtiesu darbinieku asociāciju deleģēt pārstāvi piedalīties sūdzības lietas izskatīšanā ar padomdevēja tiesībām.
6. Ētikas komisijai ir tiesības pieprasīt un saņemt jautājuma izskatīšanai nepieciešamo informāciju un paskaidrojumus, kā arī uzaicināt uz Ētikas komisijas sēdi lietā iesaistītās personas informācijas (paskaidrojumu) sniegšanai.
7. Darbiniekam, par kuru ir iesniegta sūdzība, ir pienākums Ētikas komisijas norādītajā termiņā sniegt paskaidrojumus un izteikt savu viedokli par sūdzībā norādīto.
8. Ētikas komisija, izskatot lietu un veicot pārrunas ar situācijā iesaistītajām pusēm, izvērtē pārkāpumu atbilstoši Ētikas kodeksā noteiktajam un sniedz rakstveida atzinumu pašvaldības izpilddirektoram un Bāriņtiesas priekšsēdētājam.
9. Ētikas komisijas atzinums ietver situācijas aprakstu, analīzi par to, kuras ētikas normas ir piemērojamas situācijai un kādas sekas izraisījusi darbinieka rīcība, un rezultatīvo daļu.
10. Rezultatīvajā daļā Ētikas komisija var iekļaut ieteikumus, ko darbiniekam vajadzētu darīt, lai mazinātu pieļautā pārkāpuma vai ētikas principiem neatbilstošās rīcības sekas, un kā rīkoties nākotnē līdzīgā situācijā.
11. Ētikas komisijas atzinumu glabā darbinieka personas lietā.
12. **Ētikas komisijas darba organizācija**
13. Ētikas komisijas darbs notiek sēdēs.
14. Ētikas komisijas sēdes vada Ētikas komisijas priekšsēdētājs. Ētikas komisijas sēde var notikt, ja tajā piedalās ne mazāk kā puse komisijas locekļu.
15. Ētikas komisijas sēžu protokolēšanu nodrošina pašvaldības iestādes “Daugavpils pašvaldības centrālā pārvalde” Administratīvais departaments.
16. Ētikas komisijas sēdes ir slēgtas.
17. Ētikas komisija lēmumus pieņem ar vienkāršu balsu vairākumu. Katram Ētikas komisijas loceklim ir viena balss. Ja balsu skaits sadalās vienādi, izšķirošā ir Ētikas komisijas priekšsēdētāja balss. Pieaicinātajām personām ir padomdevēja tiesības.
18. Ētikas komisijas locekļu argumentus un iebildumus norāda Ētikas komisijas sēdes protokolā. Ētikas komisijas sēdes protokolu paraksta komisijas priekšsēdētājs.
19. Ētikas komisija darbojas atbilstoši šiem noteikumiem un savā darbībā ievēro Latvijas Republikā spēkā esošos normatīvos aktus.
20. Ētikas komisija savā darbībā vadās no neitralitātes un konfidencialitātes principiem.

Daugavpils valstspilsētas pašvaldības

domes priekšsēdētāja 1.vietnieks *(personiskais parakts)* A.Vasiļjevs